પાકિસ્તાન અધિકૃત કાશ્મીર (પીઓકે) માં ઘૂસીને આતંકવાદી સંગઠનોનો નાશ કરતી ભારતીય કમાંડોની એક તસવીર સોશિયલ મીડિયા પર વાયરલ થઇ હતી. તસવીરને શેર કરતા કહેવામાં આવ્યુ હતુ કે જે સૈનિક તેમાં દેખાઇ રહ્યા છે તે સર્જીકલ સ્ટ્રાઇકમાં સામેલ હતા અને પાકિસ્તાનને વળતો જવાબ આપનાર શૂરવીર છે. જવાનોની સુરક્ષા ખતરામાં નાખીને શેર કરવામાં આવેલી આ તસવીર ખોટી હતી. સર્જીકલ સ્ટ્રાઇકને અંજામ આપનારી ટીમ વિશે જાણકારી સર્વજનિક કરવામાં આવી નહોતી અને તેની તસવીર પણ ક્યારેય જારી કરવામાં આવી નહોતી. તસવીરને વાયુસેનાએ ખોટી જણાવી. વાયુસેનાએ કહ્યુ કે તસવીરમાં જે વિમાનમાં સૈનિકો બેઠેલા દેખાય છે તે એક ટ્રાંસપોર્ટ વિમાન છે. કોઇ પણ ઓપરેશનમાં આવા વિમાનનો ઉપયોગ થતો નથી. ભારતીય સૈનિક સર્જીકલ સ્ટ્રાઇકને અંજામ આપવા હેલીકોપ્ટરથી ગયા હતા.